《送王明善（有序）》
明代·俞允文

威凤集珍条，积风限高翔。
巨鲲志江海，尺泽焉足量。
懿兹中林志，敷文聊颉颃。
块然寡徒偶，举足蹈峻防。
伸眉竟何阶，念之郁中肠。
抑我同心欢，乖离越他乡。
他乡三千里，道狭草木长。
白露浩已盈，但恐沾衣裳。

作者简介：（1513—1579）明苏州府昆山人，字仲蔚。年未四十，不应科举，专力于诗文书法。为嘉靖广五子之一。有《俞仲蔚集》。